CELEX: 22004D0091
Language: sl
Date: 2004-07-09 00:00:00
Title: Sklep skupnega odbora EGP št. 91/2004 z dne 9. julija 2004 o spremembi Priloge I (Veterinarske in fitosanitarne zadeve) k Sporazumu EGP

23.12.2004   
            
            
               SL
            
            
               Uradni list Evropske unije
            
            
               L 376/1
            
         
      SKLEP SKUPNEGA ODBORA EGP
   
   št. 91/2004
   z dne 9. julija 2004
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sklepom Skupnega odbora EGP št. 69/2004 z dne 8. junija 2004 (1).
            
         
               (2)
            
            
               Odločbo Komisije 2003/506/ES z dne 3. julija 2003 o spremembi Odločbe 2001/881/ES o sestavi seznama mejnih kontrolnih točk, dogovorjenih za veterinarske preglede živali in živalskih proizvodov iz tretjih držav, ter Odločbe 2002/459/ES o seznamu enot v računalniškem omrežju ANIMO (2) je treba vključiti v Sporazum.
            
         
               (3)
            
            
               Odločbo Komisije 2003/630/ES z dne 29. avgusta 2003 o določitvi prehodnih ukrepov za Madžarsko glede veterinarskih pregledov proizvodov živalskega izvora iz Romunije (3) je treba vključiti v Sporazum.
            
         
               (4)
            
            
               Ta odločba se ne uporablja za Lihtenštajn —
            
         SKLENIL:
   Člen 1
   Del 1.2 poglavja I Priloge I k Sporazumu se spremeni:
   
               1.
            
            
               V točkah 39 (Odločba Komisije 2001/881/ES) in 46 (Odločba Komisije 2002/459/ES) se doda naslednja alinea:
               
                           „—
                        
                        
                           
                              32003 D 0506: Odločba Komisije 2003/506/ES z dne 3. julija 2003 (UL L 172, 10.7.2003, str. 16).“
                        
                     
         
               2.
            
            
               Za točko 113 se vstavi naslednja točka (Odločba Komisije 2002/349/ES):
               
                           „114.
                        
                        
                           
                              32003 D 0630: Odločbo Komisije 2003/630/ES z dne 29. avgusta 2003 o določitvi prehodnih ukrepov za Madžarsko glede veterinarskih pregledov proizvodov živalskega izvora iz Romunije (UL L 218, 30.8.2003, str. 55).
                           Ta akt se uporablja tudi za Islandijo.“
                        
                     
         Člen 2
   Besedili Odločb 2003/506/ES in 2003/630/ES v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 10. julija 2004, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v oddelku EGP v Uradnem listu Evropske unije in v Dopolnilu EGP k njemu.
   
      V Bruslju, 9. julija 2004.
      
         
            Za Skupni odbor EGP
         
         
            Predsednik
         
         Kjartan JÓHANNSSON
         
      
   
   
      (1)  UL L 349, 25.11.2004, str. 23.
   
      (2)  UL L 172, 10.7.2003, str. 16.
   
      (3)  UL L 218, 30.8.2003, str. 55.
   
      (4)  Navedena ni nobena ustavna zahteva.